**Kubuntu** on Ubuntun rinnakkaisversio, jossa työpöytäympäristö on oletuksena KDE Ubuntun käyttämän GNOMEn sijaan. Se on saatavilla x86- ja AMD64-suoritinarkkitehtuureille. Kubuntussa, kuten Ubuntussakin tavoitteena on helppokäyttöisyys ja laaja tuki erilaisille laitteistoille.

Kubuntun ensimmäinen versio 5.04 julkaistiin 8. huhtikuuta 2005. Sana **kubuntu** on afrikkalaista bemban kieltä ja tarkoittaa "Kohti ihmisyyttä". Käyttöjärjestelmän versiossa 15.04 vuonna 2015 siirryttiin KDE Plasma 5:n (5.2) käyttöön oletusarvona. Kubuntun tulevassa versiossa 24.10 tuodaan KDE Plasma 6:n esiversio, mutta Plasma 6:n käyttöön siirtyminen oletusarvona tapahtuu myöhempänä ajankohtana.

Ohjelmat
--------

Kubuntun oletuskokoonpano sisältää valmiiksi jokapäiväisessä käytössä tarpeellisia vapaan koodin ohjelmia. Pakettiin kuuluu muun muassa verkkoselain (rekonq) ja LibreOffice-toimisto-ohjelmisto. Kubuntuun saa asennettua lisää tarpeellisia ohjelmia internet-yhteyden ja Debianista tutun paketinhallintajärjestelmän avulla.

Kubuntu on avoimen lähdekoodin -periaatteella julkaistava käyttöjärjestelmä ja Kubuntun mukana tulevien ohjelmien on noudatettava Ubuntun lisensointikäytäntöä, joka noudattaa GPL-lisenssiä ja GNU-projektin ideaa. Ubuntun julkaisukäytäntönä on että kaikkien mukana tulevien ohjelmien tulee olla saatavilla vapaasti ja ohjelman lähdekoodin on oltava julkinen kuten GPL vaatii. Tämä käytäntö rajoittaa valmiiksi Kubuntun mukana tulevaa ohjelmatarjontaa. Useat ilmaiset, mutta suljetun lähdekoodin tai ohjelmistopatenttien rajoittamat, ohjelmat on mahdollista asentaa jälkikäteen varsin helposti. Esimerkiksi Opera-selain, VoIP-sovellus Skype, nettisivujen laajennussovellus Adobe Flash- tai MP3-tuki on mahdollista asentaa jälkikäteen suoraan. Sen sijaan Windows-ohjelmia, joista ei ole Linux-versiota, on mahdollista asentaa Wine-yhteensopivuuskerroksen avulla.

Julkaisut
---------

*Pääartikkeli: Luettelo Kubuntun julkaisuista*
Kubuntu seuraa samaa nimeämisperiaatetta kuin Ubuntukin, eli jokaisella julkaisulla on julkaisuvuoteen ja -kuukauteen perustuva versionumero sekä allitteraation sisältävä koodinimi.

| **Seloste:**Vanha versioVanhempi versio, yhä tuettu**Viimeisin versio**Viimeisin testiversio tulevasta julkaisustaTuleva versio
 |
| --- |
| Versio | LTS | Koodinimi | Julkaisupäivä | Tuen päättymispäivä | Huomioitavaa |
| Vanhempi versio, yhä tuettu: | 20.04 |  | Focal Fossa | 23. huhtikuuta 2020 | huhtikuu 2023 |  |
| Nykyinen versio:  | 22.04 |  | Jammy Jellyfish | 21. huhtikuuta 2022 | huhtikuu 2025 |  |
| Nykyinen versio:  | 22.10 |  | Kinetic Kudu | 20. lokakuuta 2022 | heinäkuu 2023 |  |

Asennus
-------

Kubuntu 8.10 -CD-levy.
Kubuntun asennus on lähes samanlainen kuin rinnakkaisversionsa Ubuntun. Ainoastaan aivan pieniä muutoksia on havaittavissa. Kubuntun asennus tekee automaattisesti loppuvaiheessa GRUB-*käynnistyslataajan*, jolla voi valita tietokoneen käynnistyessä käyttöjärjestelmän. GRUB tunnistaa yleensä kaikki Windows-versiot sekä eräät Linux-jakelut. Kubuntu asettaa GRUBiin oletuksena itsensä ensimmäiseksi sekä oletukseksi. Jälkikäteen käynnistyslataajan toiminnallisuutta voi muuttaa muokkaamalla `/boot/grub/menu.lst`-tiedostoa, uusimmassa tosin `/boot/grub/grub.cfg`-tiedostoa muokkaamalla.

Kuvia
-----

* Kubuntu 5.04 (2005)Kubuntu **5**.04 (200**5**)
* Kubuntu 6.06 LTSKubuntu 6.06 LTS
* Kubuntu 8.04Kubuntu 8.04
* Kubuntu 10.04 LTSKubuntu 10.04 LTS
* Kubuntu 12.04 LTSKubuntu 12.04 LTS
* Kubuntu 14.04 LTSKubuntu 14.04 LTS
* Kubuntu 16.04 LTSKubuntu 16.04 LTS
* Kubuntu 18.04 LTS (hu)Kubuntu 18.04 LTS (hu)
* Kubuntu 20.04 LTSKubuntu 20.04 LTS
* Kubuntu 22.04 LTS (fi)Kubuntu 22.04 LTS (fi)
* Kubuntu 22.04 LTS (fi)Kubuntu 22.04 LTS (fi)

Lähteet
-------

1. ↑  Kubuntu 22.04.2 LTS Update Available, 24. helmikuuta 2023 (viitattu 8. huhtikuuta 2023). Tieto on haettu Wikidatasta.
2. ↑  Kubuntu 23.10 Mantic Minotaur Released, 17. lokakuuta 2023 (viitattu 3. joulukuuta 2023). Tieto on haettu Wikidatasta.
3. ↑
4. ↑
5. ↑  Ubuntu – Licensing *ubuntu.com*. Viitattu 9.11.2011. (englanniksi)
6. ↑  FocalFossa/ReleaseNotes/Kubuntu - Ubuntu Wiki *wiki.ubuntu.com*. Viitattu 13.6.2022.
7. ↑  JammyJellyfish/ReleaseNotes/Kubuntu - Ubuntu Wiki *wiki.ubuntu.com*. Viitattu 7.7.2022.
8. ↑  Kubuntu 22.10 Kinetic Kudu Released *kubuntu.org*. Viitattu 22.10.2022. (englanniksi)

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Kubuntu**.

WikibooksWikibooks 
Wikikirjastossa on aihe: **Ubuntu tutuksi**. 
* Virallinen sivusto (englanniksi)
* Kubuntu Forums (englanniksi)
* KDE Forums (englanniksi)
* Ubuntu Forums (myös Ubuntu Flavours) (englanniksi)
* Kubuntun profiili DistroWatch.com-sivulla (englanniksi)

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * n
* k
* m
Ubuntu |
| --- |
|  |
| Yleistä | 
* Canonical
* Mark Shuttleworth

 |
|  |
| Jakelut | 

|  |  |
| --- | --- |
| Viralliset | 
* Ubuntu

 |
|  |
| Yhteisön tukemat | 
* Edubuntu
* Xubuntu
* Kubuntu
* Lubuntu
* Ubuntu Studio

 |
|  |
| Muut | 
* Alinex
* andLinux
* Baltix
* Cubuntu
* Fluxbuntu
* Freespire
* GNewSense
* gOS
* Gnoppix
* Guadalinex
* Hiweed
* Imagic OS
* Impi Linux
* LOUD
* Linspire
* Linux Mint
* Mepis
* Maryan Linux
* Medibuntu
* Molinux
* NUbuntu
* Nexenta OS
* OpenGEU
* Pinguy OS
* SkoleSYS
* Super OS
* Trisquel
* TurnKey Linux
* Ubuntu Eee
* Ubuntu Netbook Remix
* U-lite

 |
|  |
| Lopetetut | 
* Gobuntu
* Mythbuntu
* Ubuntu Touch

 |

 |
|  |
| Aiheeseen liittyvää | 
* Debian
* Linux-ydin

 |
|  |
| 
* Luokka
* Commons
* Kirja
* Wikiopisto

 |

 |

|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Kansalliset Muokkaa Wikidatassa | 
* Saksa

 |

 |